Diari Oficial de la Generalitat Valenciana


Sumari del DOGV 782, del 11-03-1988 (1988/810718)

RESOLUCIÓ de 4 de març de 1988, de l'Hble. Sr. Conseller de Sanitat i Consum, per la qual es convoca la continuació del Curs de Salut Comunitaria, segons l'acord adoptat per la Comissió Mixta Universitat de València Conselleria de Sanitat i Consum.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   782

Data del DOGV
:   11-03-1988

Secció del DOGV
:   ALTRES DISPOSICIONS

Número del document
:   1988/810718


Data del document
:   04-03-1988

Organisme emissor
:   Conselleria de Sanitat i Consum

Tipus de document
:   Resolució

Resolució de 4 de març de 1988, de l'Hble. Sr. Conseller de Sanitat i Consum, per la qual es convoca la continuació del Curs de Salut Comunitària, segons l'acord adoptat per la Comissió Mixta Universitat de València-Conselleria de Sanitat i Consum.  
Es convoca la continuació del Curs per a l'obtenció del Diploma de Salut Comunitària, corresponent a l'any acadèmic 1987-1988 (2ª convocatòria), la realització de la qual s'atendrà a les bases següents, acordades per la Comissió Mixta Universitat de València- Conselleria de Sanitat i Consum, d'acord amb el que estableix el Conveni de Col·laboració subscrit entre ambdues Institucions, en data 26 de novembre de 1986.  
BASES  
1. Es convoca la continuació del curs per a l?obtenció del Diploma de Salut Comunitària que comprén la realització dels Mòduls que es detallen en l'Annex I.  
2. Són condicions per a l'admissió de l'alumnat del Curs de Salut Comunitària de l'any 1987-1988 (2ª convocatòria) les següents:  
a) Que hagen realitzat ja algun dels Mòduls pertanyents a aquest Curs, bé en la primera convocatòria del Curs 198788, bé en alguna de les altres dues efectuades en anys anteriors.  
b) El termini de presentació d?instàncies serà de 10 dies naturals a partir de l?endemà de la publicació d'aquest Acord en el Diari Oficial de la Generalitat Valenciana.  
e) Els alumnes poden adjuntar a la instància de sol·licitud la documentació acreditativa corresponent a aquells mèrits addicionals del Currículum Vitae presentat a les altres convocatòries que consideren oportuns.  
d) Els alumnes que estiguessen inscrits en algun mòdul i que superaren la prova corresponent, podran continuar amb el programa docent. Els que no ho feren, podran inscriure's en el mòdul que no arribaren a superar, quedant exempts del pagament de taxes acadèmiques. La no superació de les proves en un dels mòduls després de cursar per segona vegada el mòdul corresponent, implicarà automàticament l?exclusió de l'alumne del programa de formació.  
3. Per a la distribució de l'alumnat en els diferents mòduls que corresponguen al curs, es tindrà en compte:  
- Les places ocupades pels alumnes als quals sols els quede un mòdul per completar el cicle del Curs de Salut Comunitària.  
- Les places ocupades pels alumnes que repeteixen el mòdul per no haver-lo superat en primera instància.  
- La puntuació obtinguda pel barem.  
- L?ordre de preferència del mòdul que l'alumne desitge realitzar.  
a) El nombre d'alumnes admesos pel mòdul serà de 25 com a màxim.  
b) Una vegada efectuada la selecció, serà publicada una llista provisional de la distribució dels alumnes per mòdul al tauler d'anuncis del Rectorat i a l?IVESP, i es donarà un termini de 8 dies naturals a partir d'aquest fet per atendre les reclamacions que pertocassen, i que seran resoltes per la Comissió Mixta.  
e) Contra la llista definitiva d'admesos hom podrà fer Recurs d'Alçada davant l?Honorable Sr. Conseller de Sanitat i Consum, en el termini de 15 dies comptadors a partir de la publicació als taulers del Rectorat i de l?IVESP.  
4. El lloc de realització del curs serà l?IVESP, carrer del Dr. Rodríguez Fornos, 4.  
5. L?avaluació, així com les condicions per continuar en els mòduls elegits seran:  
a) Les absències de més del 10% d'hores lectives de curs, sense que hi haja una causa que les justifique adequadament, implicarà automàticament l?exclusió de l'alumne del curs, no reintegrant-li per aqueix motiu les taxes de matrícula.  
b) Al llarg del curs es realitzarà avaluació continuada del nivell de coneixements adquirit per l'alumne. En finalitzar el mòdul o bé cada una de les disciplines que l?integren, es realitzarà una avaluació de conjunt.  
c) Les taxes acadèmiques són de 50.000 pessetes per cada mòdul, essent-ne imprescindible el pagament en el moment de formalitzar la matrícula, amb exclusió de la realització del curs d'aquell alumne que no haja acomplert aqueix tràmit.   
6. Al final del curs, els alumnes es pronunciaran sobre l'activitat docent duta a terme pel professorat, a través de qüestionaris elaborats a aquest efecte per la Comissió Mixta.  
7. La no presentació de sol·licitud d'inscripció per aquest Curs és indicatiu de no voler seguir amb el pla de formació en Salut Comunitària.  
València, 4 de març de 1988. - El Conseller de Sanitat  
i Consum: Joaquín Colomer Sala.  
PROGRAMA  
1. MODUL D'EPIDEMIOLOGIA (200 h)  
1.1. Metodologia Epidemiològica.  
1.2. Estadística.  
1.3. Demografia.  
1.4. Informàtica Aplicada.  
1.5. Sistemes d'Informació Sanitària.  
1.6. Documentació.  
2. MODUL D'ORGANITZACIO I ADMINISTRACIO DELS SERVEIS DE SALUT (200 h)  
2.1. Teoria General d?atenció a la Salut.  
2.2. Anàlisis de Sistemes.  
2.3. Sistemes d'Informació.  
2.4. Polítiques per a la Planificació Sanitària.  
2.5. Programació de Serveis de Salut.  
2.6. Economia Sanitària.  
3. MODUL DE PROMOCIO DE LA SALUT (200 hores)  
Les hores corresponents a aquest Mòdul es distribuirien segons aquest programa:  
3.1. Introducció.  
3.2. Diagnòstic de Salut Comunitària.  
3.3. Problemes de Salut de la Comunitat Valenciana.  
3.4. Metodologia de Promoció de Salut.  
4. MODUL DE PROTECCIO DE LA SALUT (200 hores)  
- Part general: 80 hores. Les hores corresponents a aquesta part es distribuirien segons els apartats següents:  
 Determinants de Salut i de Malaltia.  
 Estratègies de control de les Malalties i llurs determinants.  
 Metodologia de la investigació dels riscs físics, químics i biològics.  
 Política de Salut de l?Oficina Europea de la OMS.  
- Area de salut laboral i salut ambiental (120 hores).  
Aquest programa inclou tant les hores lectives teòriques com les practiques.  
INSTANCIA DE SOL.LICITUD PER CURSAR ALGUN DELS MODULS PER PART DE L?ALUMNAT QUE JA N'HA CURSAT ALGUN  
Hauran d'omplir aquesta sol·licitud tant els que haguessen superat el mòdul cursat com els que no. La no presentació d'aquesta sol·licitud és indicatiu de no voler seguir amb el pla de formació en Salut Comunitària.  
Sr.:  
En/Na/N amb DNI   
natural d Diplomat, Llicenciat, Doctor en   
amb domicili a la localitat d carrer   
districte postal   
Declara que:  
Vol fer durant el curs 1987-88 (2a- convocatòria) el Mòdul d   
en cas de trobar-se cobertes les places per a l'esmentat Mòdul, opte pel Mòdul que em queda per fer, que és el d o opte per esperar a efectuar en la pròxima convocatòria el mòdul abans indicat.  
 València, d de 1988  
Signatura de l'alumne.